बोलीं- वो बहुत बुरा वक्त था, उस दौरान मेरी कई फिल्में फ्लॉप हो गईं
Bollywood Actress Sara Ali Khan Speaks About Her Breakup With Kartik Aaryan. एक्ट्रेस सारा अली खान और कार्तिक आर्यन भले ही एक-दूसरे से अलग हो चुके हों, इसके बावजूद दोनों अक्सर साथ में स्पॉट किए जा चुके हैं। अब हाल ही में एक इंटरव्यू के दौरान सारा ने बताया कि 2020 उनकी लाइफ का सबसे बुरा हिस्सा था
एक्ट्रेस सारा अली खान और कार्तिक आर्यन भले ही एक-दूसरे से अलग हो चुके हों, इसके बावजूद दोनों अक्सर साथ में स्पॉट किए जाते हैं। अब हाल ही में एक इंटरव्यू के दौरान सारा ने बताया कि 2020 उनकी लाइफ का सबसे बुरा साल था, जिसमें उनका ब्रेकअप भी हुआ था।
सारा ने रणवीर इल्हाबादी के पॉडकास्ट में बातचीत के दौरान कहा- '2020 मेरे लिए बहुत बुरा था। यह ब्रेकअप के साथ शुरू हुआ और धीरे-धीरे खराब होता रहा।'
सारा ने ब्रेकअप पर खुलकर की बात की 
लव आज कल में खराब परफॉर्मेंस पर बात करते हुए उन्होंने बताया कि उस वक्त ट्रोलिंग का मेरे ऊपर उतना असर नहीं हुआ, क्योंकि मैं पहले से ही खराब माहौल में थी। सारा ने आगे कहा- ‘कभी-कभी, जब आप जानते हैं कि आप ट्रोलिंग के लायक हैं या जब कुछ वास्तव में खराब है। तब आपको लोगों के कहने का असर नहीं होता है।
'आपका दिल टूटा हुआ, दुखी और डरा हुआ हो तो क्या फर्क पड़ता है कि 20 लोग आपके बारे में पढ़ रहे हैं। उस वक्त आप खुद ही इतने परेशान होते हैं कि आपको कोई और मैटर नहीं करता। यह बात कहते हुए सारा बेहद इमोशनल हो जाती हैं।'
मेरी उम्र अभी गलतियां करने की है- सारा अली खान 
लव आजकल और कुली नंबर 1 के फ्लॉप होने पर सारा ने खुद की गलती मानी और बोलीं कि अभी मेरी उम्र गलतियां करने की है। बता दें कि सारा अगली फिल्म गैसलाइट में दिखाई देंगी, जिसमें उनके साथ विक्रांत मैसी नजर आएंगे। उनकी आखिरी फिल्म अतरंगी रे थी, जिसे OTT पर रिलीज किया था।
मेकर्स ने किया 'आशिकी 3' के लिए सारा को अप्रोच
मीडिया रिपोर्ट्स की मानें तो 'आशिकी 3' के मेकर्स कार्तिक के अपोजिट सारा को कास्ट करना चाहते हैं और उनसे बातचीत भी कर रहे हैं। हालांकि, इस बात पर अभी तक मेकर्स की तरफ से किसी भी तरह की ऑफिशियल अनाउंसमेंट नहीं की गई है। अगर सारा, कार्तिक के साथ स्क्रीन स्पेस शेयर करने का ऑफर एक्सेप्ट करती हैं, तो ये दोनों के फैंस के लिए किसी विजुअल ट्रीट से कम नहीं होगा। वहीं बॉलीवुड हंगामा का ये भी है कि फिल्म के मेकर्स किसी तीसरी फीमेल एक्ट्रेस की भी तलाश कर रहे हैं।
चंद महीनों में टूटा रिश्ता
सारा और कार्तिक एक दूसरे को डेट भी कर चुके हैं। सारा ने कुछ साल पहले कॉफी विद करण में अपने पिता सैफ अली खान के सामने कहा था कि उन्हें कार्तिक पर क्रश है। साथ ही सारा ने कार्तिक को डेट करने की इच्छा भी जताई थी। ऐसे में जब दोनों ने 'लव आज कल ' में साथ काम किया तो उनके अफेयर को लेकर अफवाहें जोर पकड़ने लगीं। हालांकि, फिल्म की रिलीज के बाद दोनों के अफेयर की खबरें भी हवा हो गईं।
